# Camino (filma)

Camino Javier Fesser zuzendariak 2008an egin zuen film polemikoa da. Gidoia, modu batez, Alexia González-Barros haurraren bizitzan dago oinarrituta; haur hori, 14 urte zituelarik, minbiziaren ondorioz 1985)an hil zen. Filmaren izenburua bi zentzu ditu: Camino haur protagonistaren izena da baina baita Opus Dei erakundearen sortzailearen José María Escrivá de Balagueren liburu ospetsua ere. Filma, Opus Deirekin oso kritikoa, 2008an Donostiako Zinemaldian hartu zuen parte saririk eskuratu gabe, kritiko askoren iritziz Opus Deiren inguruko presioen ondorioz nahiz eta Zinemaldiaren arduradunek berri hori ezeztatu. Espainian ere zenbait tokitan filma zentsuratua izan da, esaterako Majadahondan, 2009ko otsailean. Historia Madrilen eta Iruñean kokatzen da.

## Sinopsia

Oharra: Atal honek istorio osoa edo amaiera argitzen du.
Filmak benetako gertakizunetan oinarrituta dago baina ez pertsona bakar baten kasuan baizik pertsona desberdinetako kasuetan nahiz eta oinarri nagusia Alexia González Barros neskaren biografia izan. Filma Iruñeko Opusen ospitalean protagonistaren heriotzarekin hasten da. Caminok 14 urte ditu eta minbiziaz hiltzen da. Ondoren narrazioak hilabete batzuk atzera egiten du eta, antza, nerabe normal baten bizitza ezagutuko dugu. Izan ere, etxeko giroa ez da normala: ama Opuseko jarraitzaile sutsua da eta bere obsesioa bere alabak bide horretatik joatea da. Caminoren ahizpa nagusiak Iruñeko Opuseko erresidentzia batean dago sartuta eta amak Camino antzeko bidea jarraitzea nahi du. Baina neskari beste gauzek erakartzen dizkiote: antzerkia, musika eta mutil bat, Jesús izenekoa. Izen horrek filmaren zenbait momentuetan nahasmeduak sortuko ditu ekoizpenari umore beltz kutsu bat emanez. Gaixotasunak aurrera egin ahala, neskak fantasian aurkituko du bere ametsak betetzeko aukera bakarra. Caminoren tragediarekin batera Opusen funtzionamenduaren inguruko informazioak eta baita ama manipulatzaile eta fanatiko baten lana ere ezagutuko ditugu. Orokorrean oso filma gogorra bada ere, zenbait momentutan umore eta xamurtasunaren bidez irudi hori leuntzea lortu du Javier Fesser zuzendariak. Zenbait momentutan ere Walt Disneyren Errauskinerekin jolasten du bi argumentoak sagutxi baten bidez lotzen.

## Pertsonaiak eta aktoreak

Camino Nerea Camacho Gloria - Carme Elías José - Mariano Venancio Nuria - Manuela Vellés Inés - Ana Gracia Tía Marita - Lola Casamayor Cuco (Jesús) - Lucas Manzano Don Miguel Ángel - Pepe Ocio Begoña - Claudia Otero Don Luis - Jordi Dauder Mr. Meebles - Emilio Gavira Elena - Miriam Raya

## Soinu banda

* Rafa Arnau
* Mario Gosálvez
* Soinu bandan kanta desberdinak erabili ziren:
** Russian Reden Cigarettes (I love your glasses albumean jasota).
** Shakiraren Estoy aquí (Pies descalzos albumean jasota).
** Doverren The Morning After kantaren bertsio bat (jatorrizko bertsioa Sister albumean dago).

## Sariak
### Goya Sariak XXIII.edizioa

* Film onena
* Zuzendaritza onena: Javier Fesser
* Interpretazio onena - emakumezkoa: Carme Elías
* Interprete onena - gizonezkoa: Jordi Dauder
* Jatorrizko gidoi onena: Javier Fesser
* Aktoresa errebelazio onena: Nerea Camacho

### Beste sariak

* José María Forqué sari zinematografikoa. Film onena.
* Sant Jordi Zinema Sariak, 2008ko film espainiar onena.
* Gaudí Sariak, Europako film onenari.

## Erreferentziak

* ↑ http://balonmano.mforos.com/71436/7831339-la-pelicula-camino-censurada-por-el-pp-de-majadahonda/
* ↑ https://web.archive.org/web/20130529042318/http://www.caminolapelicula.com/proyecto.html
* ↑ 'Camino', de Fesser, gana el Premio Cinematográfico José María Forqué
* ↑ 'Camino', premiada con el Sant Jordi a la mejor película española de 2008

## Kanpo estekak

* (Gaztelaniaz) Filmaren web ofiziala.
* (Gaztelaniaz) Opus Deiren jarrera filmaren aurrean.
* (Gaztelaniaz) Alexia González-Barrosen familiaren jarrera.
* Datuak: Q2586645

## Ikus, gainera

* Javier Fesser
* Opus Dei